CELEX: 32010D0380
Language: bg
Date: 2010-07-07 00:00:00
Title: 2010/380/ЕС: Решение на Комисията от 7 юли 2010 година за изменение на Решение 2008/840/ЕО по отношение на неотложните мерки за предотвратяване на въвеждането в рамките на Съюза на Anoplophora chinensis (Forster) (нотифицирано под номер C(2010) 4546)

9.7.2010   
            
            
               BG
            
            
               Официален вестник на Европейския съюз
            
            
               L 174/46
            
         РЕШЕНИЕ НА КОМИСИЯТА
   от 7 юли 2010 година
   за изменение на Решение 2008/840/ЕО по отношение на неотложните мерки за предотвратяване на въвеждането в рамките на Съюза на Anoplophora chinensis (Forster)
   (нотифицирано под номер C(2010) 4546)
   (2010/380/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               Съгласно Решение 2008/840/ЕО на Комисията от 7 ноември 2008 г. относно неотложни мерки за предотвратяване на въвеждането и разпространението в рамките на Общността на Anoplophora chinensis (Forster) (2) от държавите-членки се изисква да приемат мерки за предотвратяване на въвеждането и разпространението в рамките на Съюза на Anoplophora chinensis (Forster).
            
         
               (2)
            
            
               Вследствие на мисията, проведена от Комисията в Китай от 9 до 20 февруари 2009 г., стана ясно, че прилагането на неотложните мерки, предвидени в Решение 2008/840/ЕО, не е било напълно удовлетворително по отношение на производството и контрола на растенията, попадащи в обхвата на упоменатото решение, по-нататък наричани „конкретни видове растения“.
            
         
               (3)
            
            
               Комисията се свърза с Китай на 3 юли 2009 г., за да разясни заключенията, извлечени въз основа на мисията.
            
         
               (4)
            
            
               На 29 септември 2009 г. Китай представи серия от мерки за подобряване на контрола върху Anoplophora chinensis (Forster) във връзка с производството на конкретни видове растения, предназначени за износ за Съюза. По-специално в Китай е била проведена процедура по регистрация на местата, в които се произвеждат изнасяните за Съюза растения. Броят на местата на производство, от които конкретните видове растения могат да бъдат изнасяни за Съюза, е ограничен само до местата на производство, които са регистрирани от националната служба по растителна защита на Китай в съответствие с раздел I, част Б, точка 1, буква б) от приложение I към измененото Решение 2008/840/ЕО. Китай нотифицира Комисията за своя регистър в същия ден. Също така Китай съобщи за приемането на мерки за случаите на откриване на Anoplophora chinensis (Forster) на някое от регистрираните места на производство, включително заличаване на мястото на производство от регистъра при определени обстоятелства. Комисията съобщи получената от Китай информация на държавите-членки.
            
         
               (5)
            
            
               На 23 декември 2009 г. Комисията уведоми Китай, че очаква при откриване на Anoplophora chinensis (Forster) съответните места на производство да бъдат автоматично заличавани от регистъра.
            
         
               (6)
            
            
               До края на февруари 2010 г. не бяха съобщени други констатации относно конкретните видове растения, внасяни от Китай. На 1 и 3 март 2010 г. обаче Нидерландия съобщи констатации за наличие на Anoplophora chinensis (Forster) при конкретни видове растения с произход от две места на производство, включени в регистъра.
            
         
               (7)
            
            
               На 25 март 2010 г. Китай съобщи на Комисията, че възнамерява да актуализира регистъра, представен на Комисията на 29 септември 2009 г., inter alia като незабавно заличи от него двете упоменати места на производство, както и да предостави актуализираните версии на регистъра на разположение на Комисията.
            
         
               (8)
            
            
               Необходимо е мерките, предвидени с Решение 2008/840/ЕО по отношение на вноса на конкретни видове растения от Китай, да бъдат приспособени, така че да бъде взето предвид това развитие.
            
         
               (9)
            
            
               Тъй като в по-голямата си част случаите на констатирано наличие на Anoplophora chinensis при конкретни видове растения, внесени от Китай, се отнасят до растения от вида Acer spp., е подходящо техният внос да бъде забранен за период от две години, като се взима предвид жизненият цикъл на насекомото.
            
         
               (10)
            
            
               В допълнение към изискванията, приложими по отношение на конкретни видове растения, внасяни от трети държави, в които има наличие на Anoplophora chinensis (Forster), определени растения с произход от Китай следва да бъдат внасяни само ако идват от място на производство, вписано в регистъра на местата на производство в Китай, създаден от националната служба по растителна защита на Китай. Комисията следва да уведомява държавите-членки за всяка актуализация на този регистър, която властите на Китай направят. Когато китайските власти заличат дадено място на производство от регистъра, конкретни видове растения, отглеждани на това място на производство, следва да не бъдат внасяни в Съюза за срок от две години, считано от датата, на която Комисията уведоми държавите-членки за въпросната актуализация.
            
         
               (11)
            
            
               Когато Комисията разполага с доказателства, че дадено място на производство, вписано в регистъра, вече не съответства на раздел I, част Б, точка 1, буква б) от приложение I към Решение 2008/840/ЕО или че при конкретни видове растения, внесени от регистрирано място на производство, е открита Anoplophora chinensis (Forster), тя следва да съобщи тази информация на държавите-членки. Вследствие на това уведомяване конкретни видове растения с произход от въпросното място на производство следва да не бъдат внасяни в Съюза за период от две години, считано от датата, на която Комисията е уведомила държавите-членки за несъответствието, независимо от предприетите от Китай действия за актуализиране на регистъра.
            
         
               (12)
            
            
               Необходимо е местата на производство, намиращи се в незасегната от вредители област в трета държава, както е посочено в раздел I, точка 1, буква а) от приложение I към Решение 2008/840/ЕО, да бъдат регистрирани и контролирани от националната служба по растителна защита на съответната държава.
            
         
               (13)
            
            
               Като се вземат предвид резултатите от скорошни проверки по отношение на конкретни видове растения, проведени при входния пункт или при мястото на получаване в съответствие с раздел I, точка 2 от приложение I към Решение 2008/840/ЕО, е необходимо като част от проверката в трети държави непосредствено преди износа и като част от проверката в съответствие с упоменатите разпоредби да се прилагат и деструктивни методи на вземане на проби.
            
         
               (14)
            
            
               Поради това Решение 2008/840/ЕО следва да бъде съответно изменено.
            
         
               (15)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   1.   Член 2 от Решение 2008/840/ЕО се заменя със следното:
   
      „Член 2
      Внос на конкретни видове растения от трети държави, с изключение на Китай
      Що се отнася до вноса на растения от трети държави, с изключение на Китай, за които е известно наличие на Anoplophora chinensis (Forster), конкретни видове растения могат да бъдат въвеждани в рамките на Съюза само ако изпълняват следните условия:
      
                  а)
               
               
                  отговарят на специфичните изисквания за внос, посочени в приложение I, раздел I, част А, точка 1;
               
            
                  б)
               
               
                  без да се засяга член 13a, параграф 1 от Директива 2000/29/ЕО, при внасянето в Съюза е извършена проверка от отговорен официален орган в съответствие с раздел I, част А, точка 2 от приложение I към настоящото решение за наличие на Anoplophora chinensis (Forster) и не са били открити признаци за наличие на този организъм.
               
            Член 2а
      Внос на конкретни видове растения от Китай
      1.1.   Що се отнася до вноса от Китай, конкретни видове растения могат да бъдат въвеждани в рамките на Съюза, ако отговарят на следните условия:
      
                  а)
               
               
                  отговарят на специфичните изисквания за внос, посочени в приложение I, раздел I, част Б, точка 1;
               
            
                  б)
               
               
                  без да се засяга член 13a, параграф 1 от Директива 2000/29/ЕО, при внасянето в Съюза е извършена проверка от отговорен официален орган в съответствие с раздел I, част Б, точка 2 от приложение I към настоящото решение за наличие на Anoplophora chinensis (Forster) и не са били открити признаци за наличие на този организъм;
               
            
                  в)
               
               
                  мястото на производство на тези растения:
                  
                              i)
                           
                           
                              е обозначено с уникален регистрационен номер, определен му от националната служба по растителна защита на Китай,
                           
                        
                              ii)
                           
                           
                              е включено в актуалната версия на регистъра, съобщена от Комисията на държавите-членки в съответствие с параграф 3,
                           
                        
                              iii)
                           
                           
                              през предходните две години не е било предмет на известие от страна на Комисията до държавите-членки относно заличаване от регистъра съгласно параграф 3, и
                           
                        
                              iv)
                           
                           
                              през предходните две години не е било предмет на известие от страна на Комисията до държавите-членки съгласно параграф 4 или 5.
                           
                        
            2.   Растения от вида Acer spp. обаче няма да бъдат въвеждани в рамките на Съюза до 30 април 2012 г.
      Считано от 1 май 2012 г. параграф 1 се прилага по отношение на растения от вида Acer spp.
      3.   Комисията съобщава на държавите-членки регистъра на местата на производство в Китай, които националната служба по растителна защита на Китай е определила в съответствие с приложение I, раздел I, част Б, точка 1, буква б).
      Когато съответната служба актуализира регистъра, като заличи дадено място на производство поради факта, че службата е установила, че то вече не отговаря на изискванията на приложение I, раздел I, част Б, точка 1, буква б) или защото Комисията е уведомила Китай за открити доказателства за наличие на Anoplophora chinensis (Forster) при вноса на конкретни видове растения от едно от тези места на производство и Китай предостави актуализираната версия на регистъра на разположение на Комисията, Комисията съобщава актуализираната версия на регистъра на държавите-членки посредством информационни интернет страници.
      Когато съответната служба актуализира регистъра, като включи дадено място на производство поради факта, че службата е установила, че то отговаря на изискванията на приложение I, раздел I, част Б, точка 1, буква б) и Китай предостави актуализираната версия на регистъра на разположение на Комисията, заедно с необходимата разяснителна информация, Комисията съобщава на държавите-членки тази актуализирана версия и, когато е целесъобразно, разяснителната информация, посредством информационни интернет страници.
      Чрез тези интернет страници Комисията предоставя регистъра и неговите актуализации на разположение на обществеността.
      4.   Когато по време на проверка на регистрирано място на производство съгласно определеното в приложение I, раздел I, част Б, точка 1, буква б), подточки ii), iii) и iv) службата по растителна защита на Китай открие доказателства за наличие на Anoplophora chinensis (Forster) и извести Комисията за тази констатация, Комисията незабавно съобщава въпросната констатация на държавите-членки посредством информационни интернет страници.
      Чрез тези интернет страници Комисията предоставя тази информация и на обществеността.
      5.   Когато Комисията разполага с доказателства от източници, различни от посочените в параграфи 3 и 4, за това, че дадено място на производство, вписано в регистъра, не съответства на раздел I, част Б, точка 1, буква б) от приложение I към Решение 2008/840/ЕО или че при конкретните растения, внесени от регистрирано място на производство, е открита Anoplophora chinensis (Forster), тя съобщава информацията относно това място на производство на държавите-членки чрез информационните интернет страници.
      Чрез тези интернет страници Комисията предоставя тази информация и на обществеността.“
   
   2.   Приложение I към Решение 2008/840/ЕО се изменя в съответствие с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 7 юли 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 300, 11.11.2008 г., стр. 36.
   
      ПРИЛОЖЕНИЕ
      Раздел I от приложение I към Решение 2008/840/ЕО се заменя със следното:
      
         „I.   Конкретни изисквания по отношение на вноса
         
         А —   Внос от трети държави, с изключение на Китай
         
         
                     1.
                  
                  
                     Без да се засягат разпоредбите, изброени в част A, точки 9, 16, 18 от приложение III и част A, раздел I, точки 14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46 от приложение IV към Директива 2000/29/ЕО, конкретни видове растения с произход от трети държави, различни от Китай, за които е известно, че е установено наличие на Anoplophora chinensis (Forster), се съпровождат от сертификат съгласно посоченото в член 13, параграф 1 от същата директива, в който под заглавието „Допълнителна декларация“ се посочва, че:
                     
                                 а)
                              
                              
                                 растенията са били отглеждани през целия им живот в място на производство, регистрирано и контролирано от националната служба по растителна защита на страната на произход и намиращо се в област, незасегната от вредител, установена от тази служба в съответствие с подходящите международни стандарти за фитосанитарни мерки. Наименованието на незасегнатата от вредител област се упоменава под заглавието „място на произход“; или
                              
                           
                                 б)
                              
                              
                                 през период от най-малко две години преди износа растенията са били отглеждани в място на производство, определено за свободно от Anoplophora chinensis (Forster) в съответствие с международните стандарти за фитосанитарни мерки:
                                 
                                             i)
                                          
                                          
                                             вписано в регистър и контролирано от националната служба за растителна защита в страната на произход, и
                                          
                                       
                                             ii)
                                          
                                          
                                             което всяка година е било предмет на поне две официални проверки за наличие на признаци на Anoplophora chinensis (Forster), извършени в подходящо време, и не са били открити признаци за наличие на организма; и
                                          
                                       
                                             iii)
                                          
                                          
                                             когато растенията са били отглеждани на място:
                                             
                                                         —
                                                      
                                                      
                                                         с цялостна физическа защита срещу въвеждането на Anoplophora chinensis (Forster); или
                                                      
                                                   
                                                         —
                                                      
                                                      
                                                         което е било подложено на подходящо превантивно третиране и е заобиколено от буферна зона с радиус от поне два километра, а така също на което всяка година и в подходящо време са извършвани официални проверки за наличие или за признаци за наличие на Anoplophora chinensis (Forster). В случай на признаци за наличие на Anoplophora chinensis (Forster), незабавно се предприемат мерки за унищожаване на растенията с цел възстановяване на статуса на незасегната от вредители буферна зона; и
                                                      
                                                   
                                       
                                             iv)
                                          
                                          
                                             когато непосредствено преди износа пратки с растения са били по официален път предмет на задълбочена проверка за наличие на Anoplophora chinensis (Forster), и по-специално в корените и по стъблата на растенията. Тази проверка следва да включва целенасочено прилагане на деструктивни методи на вземане на проби. Размерът на пробата за проверка е такъв, че да позволява откриването на най-малко 1 % ниво на зараза при ниво на сигурност 99 %.
                                          
                                       
                           
               
                     2.
                  
                  
                     Конкретните видове растения, внесени в съответствие с точка 1, преминават задълбочени проверки при входния пункт или в мястото на дестинация, определено в съответствие с Директива 2004/103/ЕО на Комисията (1). Прилаганите методи за проверка гарантират откриването на всякакви признаци за наличие на Аnoplophora chinensis (Forster), и по-специално в корените и по стъблата на растенията. Тази проверка следва да включва целенасочено прилагане на деструктивни методи на вземане на проби. Размерът на пробата за проверка е такъв, че да позволява откриването на най-малко 1 % ниво на зараза при ниво на сигурност 99 %.
                  
               Б —   Внос от Китай
         
         
                     1.
                  
                  
                     Без да се засягат разпоредбите, изброени в част A, точки 9, 16, 18 от приложение III и част A, раздел I, точки 14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46 от приложение IV към Директива 2000/29/ЕО, конкретните видове растения с произход от Китай следва да бъдат съпроводени от сертификат съгласно посоченото в член 13, параграф 1 от същата директива, в който под заглавието „Допълнителна декларация“ се посочва:
                     
                                 а)
                              
                              
                                 че растенията са били отглеждани през целия им живот в място на производство, регистрирано и контролирано от националната организация за растителна защита на Китай и намиращо се в област, незасегната от вредител, установена от същата организация в съответствие с подходящите международни стандарти за фитосанитарни мерки. Наименованието на незасегнатата от вредител област се упоменава под заглавието „място на произход“; или
                              
                           
                                 б)
                              
                              
                                 че през период от най-малко две години преди износа растенията са били отглеждани в място на производство, определено за свободно от Anoplophora chinensis (Forster) в съответствие с международните стандарти за фитосанитарни мерки:
                                 
                                             i)
                                          
                                          
                                             което е регистрирано и контролирано от националната служба по растителна защита; и
                                          
                                       
                                             ii)
                                          
                                          
                                             което всяка година е било предмет на поне две официални проверки за наличие на признаци на Anoplophora chinensis (Forster), извършени в подходящо време, и не са били открити признаци за наличие на организма; и
                                          
                                       
                                             iii)
                                          
                                          
                                             когато растенията са били отглеждани на място:
                                             
                                                         —
                                                      
                                                      
                                                         с цялостна физическа защита срещу въвеждането на Anoplophora chinensis (Forster); или
                                                      
                                                   
                                                         —
                                                      
                                                      
                                                         което е било подложено на подходящо превантивно третиране и е заобиколено от буферна зона с радиус от поне два километра, а така също на което всяка година и в подходящо време са извършвани официални проверки за наличие или за признаци за наличие на Anoplophora chinensis (Forster). В случай на признаци за наличие на Anoplophora chinensis (Forster), незабавно се предприемат мерки за унищожаване на растенията с цел възстановяване на статуса на незасегната от вредители буферна зона; и
                                                      
                                                   
                                       
                                             iv)
                                          
                                          
                                             когато непосредствено преди износа пратки с растения са били по официален път предмет на задълбочена проверка, включително и с целенасочено прилагане на деструктивни методи на вземане на проби от всяка партида, за наличие на Anoplophora chinensis (Forster), и по-специално в корените и по стъблата на растенията.
                                             Размерът на пробата за проверка е такъв, че да позволява откриването на най-малко 1 % ниво на зараза при ниво на сигурност 99 %;
                                          
                                       
                           
                                 в)
                              
                              
                                 регистрационния номер на мястото на производство.
                              
                           
               
                     2.
                  
                  
                     Конкретните видове растения, внесени в съответствие с точка 1, преминават задълбочени проверки при входния пункт или в мястото на дестинация, определено в съответствие с Директива 2004/103/ЕО. Прилаганите методи за проверка, включващи целенасочено прилагане на деструктивни методи на вземане на проби от всяка партида, гарантират откриването на всякакви признаци за наличие на Аnoplophora chinensis (Forster), и по-специално в корените и по стъблата на растенията. Размерът на пробата за проверка е такъв, че да позволява откриването на най-малко 1 % ниво на зараза при ниво на сигурност 99 %.
                     Деструктивните методи за вземане на проби, упоменати в първия параграф, се прилагат при нива, определени в следната таблица:
                     
                                 Брой растения в партидата
                              
                              
                                 Нива на прилагане на деструктивни методи на вземане на проби (брой растения, подлежащи на разрязване)
                              
                           
                                 1—4 500
                              
                              
                                 10 % от размера на партидата
                              
                           
                                 > 4 500
                              
                              
                                 450
                              
                           
               
      
         (1)  ОВ L 313, 12.10.2004 г., стр. 16.“